
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 9568 (1) 

Κατηγοριοποίηση, καθορισμός ορίων και όρων δόμησης των οικισμών 
του Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Το Π. Δ/γμα 24.4.85 (ΦΕΚ 181Δ/3.5.81) θέμα: «Τρόπος κα¬ 
θορισμού ορίων οικισμών της Χώρας μέχρι 2.000 κατοίκους, κατηγο¬ 
ρίες αυτών και καθορισμός όρων και περιορισμών δόμησής τους», όπως 
τροποποιήθηκε με το Π. Δ/γμα 14.2.1987 (ΦΕΚ 133Δ/ 
23.2.1987). 

2. Την απογραφή οικισμών και πληθυσμού του Ν. Μεσσηνίας έτους 
1981 της Ε.Σ.Ϊ.Ε. 

3. Τη μελέτη των «Ανοιχτών πόλεων», που εκπονήθηκε από ομάδα 
μελετητών για τον οικισμό Σπερχογεία, σύμφωνα με τις προδιαγραφές 
και τις οδηγίες που δόθηκαν κατά καιρούς. 

4. Τη 17/87 απόφαση του Κοινοτικού Συμβουλίου για τον οικισμό 
Σπερχογεία η με αριθ. 17/1987 απόφασή του. 

5. Την ομόφωνη γνώμη με αριθ. πρακτικού 7/1.10.87 θέμα 4ον 
του Συμβουλίου Χ.Ο.Π. για τα άρια οικισμών, για την κατηγοριοποί- 
ηση και τον καθορισμό όρων δόμησης του οικισμού Σπερχογείας. 

6. Καθορίζουμε τα όρια του οικισμού 1, 2, 3, 4, 5, 6, 7, 8, 9, 10, 
11, 12, 13, 14, 15, 16, 17, 18, 19, 20, 21, 22, 23, 24 όπως αυτά 
φαίνονται στο θεωρημένο από την Προϊσταμένη του Τ.Π. και Π.Ε. Ν. 
Μεσσηνίας διάγραμμα του οικισμού, σε κλίμακα 1:5.000, που συνοδεύ¬ 
ουν την απόφαση. 

2. Εγκρίνουμε την κατηγοριοποίηση του οικισμού: Σπερχογείας. 


2.1. Σπερχογεία 

Θέση στο χώρο: (Α3) ούτε παραλιακός, περιαστικός, τουριστικός. 

Βαθμός Προστασίας: (Β3) Αδιάφορος. 

Δυναμικότητα: (Γ2) Στάσιμος. 

Βαθμός διασποράς: (Δ1) Συνεκτικός. 

Μέγεθος: (Ε2) Μεσαίος. 

3. Εγκρίνουμε ως γενικούς όρους δόμησης: 

3.1. Καθορίζουμε την αρτιότητα των οικοπέδων, που περιλαμβάνο¬ 
νται στα όρια του οικισμού Σπερχογείας για τη Ζώνη Α σε 500 τ.μ., για 
τη Ζώνη Β σε 1.000 τ.μ. 

3.2. Οικόπεδα που ήταν άρτια και οικοδομήσιμα κατά κανόνα ή 
κατά παρέκκλιση με προγενέστερες διατάξεις, που ισχύουν για την πε¬ 
ριοχή, εξακολουθούν να. είναι άρτια και οικοδομήσιμα. 

3.3. Κατά παρέκκλιση, εντός των ορίων των οικισμών, θεωρούνται 
άρτια τα οικόπεδα, με όποιο εμβαδόν είχαν στις 3.5.1985 ημέρα δημο- 
σιεύσεως του από 24,4.85 Π. Δ/τος. 

4. Εγκρίνουμε ως ειδικούς όρους δόμησης: 

4.1. Για τον οικισμό Σπερχογεία, επιβολή στέγης με κλίση 30% για 
μονόριχτες, 30% - 40% για δίριχτες και τετράριχτες, επικάλυψη με 
κεραμίδι γενικώς. Απαγορεύονται οι περιμετρικοί και συνεχόμενοι εξώ¬ 
στες που να αντιστοιχούν σε ανοίγματα και να έχουν λειτουργική εξάρ¬ 
τηση από την κυρίως οικοδομή. Μέγιστο πλάτος εξώστη κατά ΓΌΚ και 
πάντως όχι μεγαλύτερο από 1,20. Στηθαία - Κιγκλιδώματα και υλικά 
ελεύθερα. 

5. Κατά τη δόμηση πρέπει να εξασφαλίζεται οπωσδήποτε η συνέχεια 
των υφισταμένων δρόμων των οικισμών, κατά την κρίση της Υπηρε¬ 
σίας. 

6. Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το Τ.Π. και Π.Ε. Ν. Μεσσηνίας, ώστε να εξασαλίζεται η 
συνέχεια των υπαρχόντων κοινόχρηστων χώρων και η δημιουργία 
νέων, σύμφωνα με τα οριζόμενα στην παρ. 1 του άρθρου 6 του από 
24.4.1985 Π. Δ/τος. 

7. Κατά τα λοιπά ισχύέι το από 24.4.1985 Π. Δ/γμα όπως τροπο¬ 
ποιήθηκε με το Π. Δ/γμα 14.2.1987. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καλαμάτα, 10 Δεκεμβρίου 1987 
Ο Νομάρχης 

ΒΑΣΙΛΗΣ ΠΕΤΡΟΠΟΥΛΑΚΗΣ 











ΝΟΜΟΙ ΜΕΙΙΗΝΙΑΙ 
Οιχιομοί: ΣΠΕΡΧΟΓΕίΑ 

















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4950 (2) 

Καθορισμός ορίων του οικισμού «Αρχάγγελος» της Κοινότητας Νέας 
Σινώπης Ν, Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του Ν. 1337/83 (ΦΕΚ 33/14.3.83 τ. Α). 

2. Τις διατάξεις του Ν. 1512/85 (ΦΕΚ 4/Α/11.1.85) και συγκε¬ 
κριμένα το άρθρο 8 παρ. 17. 

3. Τις διατάξεις του Π.Δ. «περί καθορισμού των ορίων των οικισμών 
της Χώρας μέχρι 2.000 κατοίκους κ.λπ.» (ΦΕΚ 181 /Δ/3.5.85), 
όπως τροποποιήθηκε με το Π.Δ. της 14.2.87 (ΦΕΚ 133/Δ/ 
23.2.87). 

4. Τις διατάξεις του Ν. 1577/85 (ΦΕΚ 210/Α/18.12.1985) 
«περί Γενικού Οικοδομικού Κανονισμού». 

5. Τις διατάξεις του Α.Ν. 314/68 (ΦΕΚ 47/Α), όπως τροποποιή¬ 
θηκε μεταγενέστερα. 

6. Τη γνωμοδότηση του Ν.Σ.Χ.Ο.Π. Ν. Πρέβεζας, όπως διατυπώ¬ 
θηκε στο 10ο πρακτικό, (θέμα 9ο) της 20/23.11.87, με την οποία ει- 
σηγείται κατά πλειοψηφία για τον καθορισμό των ορίων του οικισμού 
«Αρχάγγελος» της Κοινότητας Νέας Σινώπης και τον καθορισμό όρων 
δόμησης ως εξής: (α) Τα όρια του οικισμού «Αρχάγγελος» της Κοινότη¬ 
τας Νέας Σινώπης σύμφωνα με το συνημμένο διάγραμμα (κλίμ. 
1:5.000) που φέρει τη σφραγίδα του Ν. Σ.Χ.Ο.Π., (β) Ελάχιστο όριο 
αρτιότητας 300 τ.μ. (γ) Μέγιστο επιτρεπόμενο ύψος οικοδομών 7,5 μ., 
αποφασίζουμε: 


1. Καθορίζουμε τα όρια του οικισμού «Αρχάγγελος» της Κοινότητας 
Νέας Σινώπης Ν. Πρέβεζας όπως φαίνονται στο συνημμένο χάρτη με 
κλίμακα 1:5.000, που φέρει τη σφραγίδα του Ν.Σ.Χ.Ο.Π. 

2. Κατατάσσουμε τον οικισμό «Αρχάγγελος» της Κοινότητας Νέας 
Σινώπης σύμφωνα με το δελτίο κατηγοριοποίησης των οικισμών της 
μελέτης των Ανοικτών Πόλεων του Νομού Πρέβεζας σε μεσαίο, συνε¬ 
κτικό, δυναμικό, αδιάφορο. 

3. Καθορίζουμε ελάχιστο όριο αρτιότητας οικοπέδων τα τριακόσια 
(300) τ.μ.. 

4. Κατά παρέκκλιση μέσα στο εγκεκριμένο σχέδιο (Διανομή Υπουρ¬ 
γείου Γεωργίας) θα θεωρούνται άρτια τα γήπεδα που κατατμήθηκαν 
από 3.5.85 (ημέρα δημοσίευσης του Π.Δ. της 24.4.85) μέχρι την 
ημέρα δημοσίευσης αυτής της απόφασης στην Εφημερίδα της Κυβερνή- 
σεως, με ελάχιστα όρια: προσώπου 14 μ. και εμβαδού 300 τ.μ. 

5. Καθορίζουμε μέγιστο επιτρεπόμενο ύψος τα 7,5 μ. για τα κτίρια 
μέσα στο εγκεκριμένο σχέδιο (Διανομή Υπουργείου Γεωργίας). 

Η ισχύς αυτής της απόφασης αρχίζει από την ημέρα δημοσίευσής της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως 
μαζί με το συνημμένο διάγραμμα, σύμφωνα με το Π.Δ. της 24.4.85 
(ΦΕΚ 181/Δ/3.5.85), όπως τροποποιήθηκε με το Π.Δ. της 14.2.87 
(ΦΕΚ 133/Δ/23.2.87). 

Πρέβεζα, 25 Νοεμβρίου 1987 
Ο Νομάρχης 
ΘΩΜΑΣ ΜΕΡΕΝΤΙΤΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4947 (3) 

Καθορισμός ορίων του οικισμού «Νιοχώρι» του Δήμου Πρέβεζας Ν. 

Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του Ν. 1337/83 (ΦΕΚ 33/14.3.83 τ. Α). 

2. Τις διατάξεις του Ν. 1512/85 (ΦΕΚ 4/Α/11.1.85) και συγκε¬ 
κριμένα το άρθρο 8 παρ. 17. 

3. Τις διατάξεις του Π.Δ. «περί καθορισμού των ορίων των οικισμών 
της Χώρας μέχρι 2.000 κατοίκους κ.λπ.» (ΦΕΚ 181/Δ/3.5.85), 
όπως τροποποιήθηκε με το Π.Δ. της 14.2.87 (ΦΕΚ 133/Δ/ 
23.2.87). 

4. Τις διατάξεις του Ν. 1577/85 (ΦΕΚ 210/Α/18.12.1985) 
«περί Γενικού Οικοδομικού Κανονισμού». 

5. Τις διατάξεις του Α.Ν. 314/68 (ΦΕΚ 47/Α), όπως τροποποιή¬ 
θηκε μεταγενέστερα. 

6. Την απόφαση 314/86 του Δημοτικού Συμβουλίου Πρέβεζας για 
την οριοθέτηση του οικισμού «Νιοχώρι» με την οποία ζητάει να μπουν 
στην οριοθέτηση όλα τα κτίσματα. 

7. Τη γνωμοδότηση του Ν.Σ.Χ.Ο.Π. Ν. Πρέβεζας, όπως διατυπώ¬ 
θηκε στο 10ο πρακτικό, (θέμα 9ο) της 20/23.11.87, με την οποία ει- 
σηγείται κατά πλειοψηφία για τον καθορισμό των ορίων του οικισμού 
«Νιοχώρι» του Δήμου Πρέβεζας και τον καθορισμό όρων δόμησης ως 
εξής: (α) Τα όρια του οικισμού «Νιοχώρι» του Δήμου Πρέβεζας σύμ¬ 
φωνα με το συνημμένο διάγραμμα (κλίμ. 1:5.000) που φέρει τη σφρα¬ 
γίδα του Ν. Σ.Χ.Ο.Π., (β) Ελάχιστο όριο αρτιότητας 500 τ.μ. (γ) Μέγι¬ 


στο επιτρεπόμενο ύψος οικοδομών 7,5 μ., αποφασίζουμε: 

1. Καθορίζουμε τα όρια του οικισμού «Νιοχώρι» του Δήμου Πρέβεζας 
όπως φαίνονται στο συνημμένο χάρτη με κλίμακα 1:5.000, που φέρει 
τη σφραγίδα του Ν.Σ.Χ.Ο.Π. 

2. Κατατάσσουμε τον οικισμό «Νιοχώρι» του Δήμου Πρέβεζας σύμ¬ 
φωνα με το δελτίο κατηγοριοποίησης των οικισμών της μελέτης των 
Ανοικτών Πόλεων του Νομού Πρέβεζας σε μεσαίο, συνεκτικό, δυνα¬ 
μικό, αδιάφορο. 

3. Καθορίζουμε ελάχιστο όριο αρτιότητας οικοπέδων τα πεντακόσια 
(500) τ.μ.. 

4. Κατά παρέκκλιση μέσα στο εγκεκριμένο σχέδιο (Διανομή Υπουρ¬ 
γείου Γεωργίας) θα θεωρούνται άρτια τα γήπεδα που κατατμήθηκαν 
από 3.5.85 (ημέρα δημοσίευσης του Π.Δ. της 24.4.85) μέχρι την 
ημέρα δημοσίευσης αυτής της απόφασης στην Εφημερίδα της Κυβερνή- 
σεως, με ελάχιστα όρια: προσώπου 14 μ. και εμβαδού 300 τ.μ. 

5. Καθορίζουμε μέγιστο επιτρεπόμενο ύψος τα 7,5 μ. για τα κτίρια 
μέσα στο εγκεκριμένο σχέδιο (Διανομή Υπουργείου Γεωργίας). 

Η ισχύς αυτής της απόφασης αρχίζει από την ημέρα δημοσίευσής της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως 
μαζί με το συνημμένο διάγραμμα, σύμφωνα με το Π.Δ. της 24.4.85 
(ΦΕΚ 181/Δ/3.5.85), όπως τροποποιήθηκε με το Π.Δ. της 14.2.87 
(ΦΕΚ 133/Δ/23.2.87). 

Πρέβεζα, 25 Νοεμβρίου 1987 
Ο Νομάρχης 
ΘΩΜΑΣ ΜΕΡΕΝΤΙΤΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ.Π. 669 (4) 

Έγκριση ρυμοτομικού σχεδίου οικισμού Δάφνης, Ν. Σερρών 
Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις του Ν. 1337/1983 (ΦΕΚ 33/Α) και ειδικότερα το 
άρθρο 38 αυτού. 

2) Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

3) Το άρθρο 1 παρ. 1 εδ. α του Π. Δ/τος 2 -4/14.5.85 (Φ.Ε.Κ. 
225Δ) περί μεταβίβασης αρμοδιοτήτων στους Νομάρχες για την 
έγκριση και τροποποίηση των ρυμοτομικών σχεδίων κ.λ.π. 

4) Τις διατάξεις του Ν. 1577/85 (ΦΕΚ 210/Α.) 

5) Τις διατάξεις του Α.Ν. 314/1968 (ΦΕΚ 47/Α) όπως μεταγενέ¬ 
στερα τροποποιήθηκαν και συμπλτιρώθηκαν με το Ν. Δ/γμα 1018/71 
(ΦΕΚ 220 Α) και με την παραγρ. 3 του άρθρου 33 του Ν. 1577/85 
(ΦΕΚ 210 Α). 

6) Τις διατάξεις του Π. Δ/τος 183/86 (ΦΕΚ 70/Α) και ειδικότερα 
το άρθρο 1. 

7) Την 30/21.9.87 απόφαση του Κοινοτικού Συμβουλίου Δάφνης 
«περί τροποποίησης ρυμοτομικού σχεδίου και έγκριση όρων δόμησης 
του οικισμού Δάφνης». 

8) Την αριθ. 108/3.11.87 γνωμοδότηση του Συμβουλίου Χ.Ο.Π., 
αποφασίζουμε: 

Εγκρίνεται το ρυμοτομικό σχέδιο του οικισμού Δάφνης όπως αυτό 
φαίνεται στο συνημμένο τοπογραφικό διάγραμμα (1 φύλλο) με κλίμακα 
1/1000 και καθορίζονται. 

1) Η επιβολή προκηπίου πλάτους 3,00 μ. στις θέσεις που φαίνεται 
στο συνημμέν” σχέδιο. 

2) Ο χαρακτηρισμός τμήματος δρόμου ανάμεσα στα Ο.Τ. 7,9 και 14 
σε πεζόδρομο για προστασία του «Πύργου της Μάρως». 

3) Διαπλάτυνση της οδού μεταξύ των ΟΤ 41 και 42 εκατέρωθεν του 
άξονα κατά 1 ,ΟΟμ. σε σχέση με την προτεινόμενη στο αρχικό σχέδιο. 

4) Η ευθυγράμμιση της Ρ.Γ. στα ορόσημα 115 μέχρι 117 στο Ο.Τ. 

11 . 

5) Ο χαρακτηρισμός οικοπέδων. 

Για εκκλησία Ο.Τ. 1 αρ. οικοπ. 1. 

Για Γ.Π.Σ. Δάφνης Ο.Τ. 10 αρ. οικοπ. 75. 

Για Κοινοτικό Κατάστημα Ο.Τ. 9 αρ. οικοπ. 69. 

Για αγροτικό ιατρείο Ο.Τ. 27 αρ. οικοπέδου 207. 

Για χώρο κτιρίου πολλαπλών χρήσεων Ο.Τ. 30 αρ. οικ. 247. 

Για πλατείες Ο.Τ. 6 αρ. οικοπ. 38. 

Ο.Τ. 14 αρ. οικοπ. 101. 


Ο.Τ. 15 αρ. οικοπ. 110. 

Ο.Τ. 39 αρ. οικοπ. 313. 

Για πάρκο πράσινο Ο.Τ. 24 αριθ. οικοπέδου 175. 

Για πράσινο Ο.Τ. 7 αριθ. οικοπέδου 49 και 50. 

Για παιδική χαρά Ο.Τ. 32 αρ. οικοπ. 282. 

Όροι δόμησης. 

Α) Κεντρικό τμήμα. 

Εμβαδόν 150 τ.μ. 

Πρόσωπο 8μ. 

Ποσοστό κάλυψης 70% χωρίς την προσαύξηση 10% για τα χαμηλά 
κτίρια του άρθρου 14 Ν. 1577/85. 

Για το Σ.Δ. ισχύει η παρ. 2 εδάφιο α και β του άρθρου 5 του Π.Δ. 
24.4.85 όπως τροποποιήθηκε με το Π.Δ. 14.2.87. 

Μέγιστο ύψος 7,50 μ. επί κεκλιμένου εδάφους από το χαμηλότερο 
σημείο του εδάφους ύψος κτιρίων ΙΟμ. 

Το κεντρικό τμήμα περιλαμβάνει τα Ο.Τ. 7, 8, 14, 9, 19, 20, 17, 
21, 16, 25. 

Τα οικόπεδα των Ο.Τ. 27 αρ. οικ. 188, 189, 190, 191, 192, 193, 
194, 195, 196, 197 μέρος του 198, 200, 201, 202, 203, 204. 

Ο.Τ. 22 αρ. οικοπ. 140, 141, 142, 143, 144, 145, 146. 

Ο.Τ. 3 αρ. οικοπ. 15, 16, 17, 18. 

Ο.Τ. 2 αρ. οικοπ. 5, 6, 7, 8. 

Β) Του λοιπού οικισμού. 

Εμβαδόν 300 τ.μ. 

Πρόσωπο 14μ . 

Ποσοστό κάλυψης 70% χωρίς την προσαύξηση 10% του άρθρου 14 
του Ν. 1577/85 (Γ.Ο.Κ. 85) για χαμηλά κτίρια. 

Σ.Δ. ορίζεται σύμφωνα με την παρ. 2 εδάφιο α και β του άρθρου 5 του 
Π.Δ. 24.4.85 όπως τροποποιήθηκε με το Π.Δ. 14.2.87. 

Μέγιστο ύψος 7,50 μ. επί κεκλιμένου εδάφους από το χαμηλότερο 
σημείο του εδάφους ύψος κτιρίων ΙΟμ. 

Κατά παρέκκλιση θεωρούνται άρτια τα οικόπεδα όπως παραχωρή- 
θηκαν από την Ε.Ο.Δ. με τις 20623/86 και 6686/87 αποφάσεις. 

Ειδικοί όροι δόμησης καθορίζονται με την Τ.Π. ΕΠΑ 11506/87 
απόφαση Νομάρχη Σερρών. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήαεως. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σέρρες, 3 Φεβρουάριου 1988 
Η Νομάρχης 
ΕΤΦΗ Δ. ΜΗΤΩΣΗ 




ΣΥΝΟΙΚΙΣΜΟΙ ( ςερρων ) 























